**Poznámky:**

1. Druhým vyučovacím jazykom je nemecký jazyk.
2. Maximálny počet vyučovacích hodín v týždni nie je vyšší ako 32 hodín, čo predstavuje maximálnu hodinovú dotáciu spolu s nepovinnými predmetmi za celé štúdium 152 hodín.
3. Rozdelenie hodín do ročníkov je v právomoci školy. Pri prestupe žiaka škola zistí, podľa akého školského vzdelávacieho programu sa žiak vzdelával na predchádzajúcej škole a v súlade s platnou legislatívou určí vykonať rozdielovú komisionálnu skúšku.
4. Vyučovacia hodina má v tomto rozdelení učebného plánu 45 minút. Škola si zvolí vlastnú organizáciu vyučovania, v prípade potreby vyučovacie bloky.
5. Ako cudzí jazyk sa vyučuje jeden z uvedených jazykov: anglický jazyk a taliansky jazyk.
6. Trieda sa delí na každej hodine v predmetoch druhý vyučovací jazyk, cudzí jazyk, informatika, etická výchova, náboženská výchova, telesná a športová výchova a na hodinách, ktoré majú charakter laboratórnych cvičení, praktických cvičení a projektov. Trieda sa na jednej hodine v týždni za celé štúdium delí na skupiny v predmetoch matematika v 1. ročníku, chémia v 2. ročníku, biológia v 3. ročníku a fyzika v 4. ročníku. Delenie na skupiny je pri minimálnom počte 24 žiakov v triede. V predmete informatika môže byť v skupine najviac 15 žiakov.
7. Na vyučovanie povinne voliteľného predmetu etická výchova alebo náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20. Ak počet žiakov v skupine na vyučovanie etickej výchovy alebo náboženskej výchovy klesne pod 12, možno do skupiny spájať aj žiakov z rôznych ročníkov.
8. Na vyučovanie ostatných povinne voliteľných predmetov (okrem etickej výchovy a náboženskej výchovy) možno spájať žiakov rôznych tried toho istého ročníka a vytvárať skupiny s najvyšším počtom žiakov 23.
9. Minimálny počet predmetov vyučovaných v druhom vyučovacom jazyku je 3 vyučovacie predmety, pričom predmet druhý vyučovací jazyk nepatrí do tejto skupiny predmetov, t.j. 3 vyučovacie premety sú vyučované v druhom jazyku a ďalej samotný druhý vyučovací jazyk.
10. V prvom ročníku je rámcový učebný plán koncipovaný tak, že obsahuje minimálne 10 vyučovacích hodín v predmete druhý vyučovací jazyk. V ďalších ročníkoch postupuje škola v súlade s rámcovým učebným plánom pre bilingválne štúdium, pričom predmety vyučované v druhom vyučovacom jazyku sa učia v minimálnej hodinovej dotácii 35 vyučovacích hodín spolu v 1. až 5. ročníku bilingválneho štúdia tak, aby bolo žiakom umožnené dosiahnuť komunikačnú úroveň druhého vyučovacieho jazyka C1. Každý predmet vyučovaný v druhom vyučovacom jazyku sa vyučuje minimálne dva roky súvisle a do tohto obdobia možno započítať aj hodinovú dotáciu zo seminára alebo z cvičenia rovnakého zamerania, prípadne predmetu, ktorý súvisí s príslušnou vzdelávacou oblasťou.
11. Maturitná skúška z nemeckej literatúry, fyziky a geografie sa koná v druhom vyučovacom jazyku – nemčine. Maturitná skúška z matematiky a chémie sa koná v prvom vyučovacom jazyku – v slovenčine.
12. Disponibilné hodiny používa škola pri dotvorení školského vzdelávacieho programu na: - vyučovacie predmety, ktoré rozširujú a prehlbujú obsah predmetov zaradených

do ŠkVP,

- voliteľné vyučovacie predmety, ktoré vytvárajú profiláciu žiaka a ktoré si žiak

sám vyberá od 4. ročníka,

- na doplnenie obsahu vyučovacieho predmetu/ predmetov pre žiakov so

špeciálnymi výchovno-vzdelávacími potrebami, ktorí postupujú podľa

individuálnych výchovno-vzdelávacích programov,

- na špecifické vyučovacie predmety pre žiakov so špeciálnymi

výchovnovzdelávacími potrebami.

1. Kurzové formy výučby sa realizujú v zmysle platnej legislatívy.